L-Arċisqof ta' Malita ens. PAWLU CREMONA OP, S.ThD., twieled il-Belt Valletta nhar il-25 ta' Jannar 1964. Ħa l-edukazzjoni tiegħu fl-iskola tal-Montessori fil-Belt stess, imbagħad fil-Liċeo. Daħal fl-Ordni Dumnikana fl-1962 u pprofessa fl-1963. Studja l-Filosofija u t-Teoloġija fil-Kulleġġ ta' San Tumas ta' Akwinu fil-Kunvent tad-Dumnikani tar-Rabat u ġie ordnat saċerdot nhar it-22 ta' Marzu 1969. Wara l-Ordinazzjoni, studja t-Teoloġija Morali fl-Università Pontifiċja ta' San Tums ta' Akwinu f'Ruma (Angelicum) minn fejn kiseb id-dottorat fl-1973. Bejn l-1974 u l-1980 kien Pirjol fil-Kunvent ta' Sidtna Marija tal-Għar fir-Rabat. Fl-1981,intgħażel bħala Provinċjal tal-Provinċja Dumnikana Maltija, fejn serva għal żewġ perijodi ta' erba' snin. Wara ntbagħat bħala Kappillan tal-Parroċċa ta' Sidtna Marija tar-Rużarju ta' Fatima fi Gwardamanġa. Bejn l-1993 u l-1997 kien responsabbli mill- formazzjoni tan-Novizzi u l-Istudenti Dumnikani fir-Rabat, uffiċċju li reġa' kellu għal żmien ieħor qasir bejn l-2004 u l-2005. Fl-2005 huwa nħatar Kappillan tal-Parroċċa ta' Ġesi Nazzarenu, f'Tas- Sliema. Matul il-ħajja saċerdotali tiegħu, Monsinjur Cremona qeda f'diversi uffiċċji oħra ta' l-Arċidjoċesi, fosthom Delegat ta' l- Arċisqof għall-Ħajja Konsagrata, Assistent Direttur Spiritwali fis- Seminarju Tal-Virti, I Ir-Rabat, membru tal- Kunsill Presbiterali, I kif ukoll President tal- Kunsill tas-Superjuri Maltin (KSMR). Monsinjur Cremona hu awtur ta' diversi kotba ta' natura teoloġika u spiritwali, fosthom it-teżi tiegħu: The Concept of Peace in Pope John XXIII, kotba oħra fuq il-Kredu u l-Kmandamenti u erba' kotba li kiteb ma' Patri Ġorġ Frendo O.P., illum isqof fl-Albanija. Mons Cremona nħatar Arċisqof fit-2 ta' Diċembru 2006 u kien ordnat Isqof fis-26 ta' Jannar 2007. Ġunju 2007